ایران ایشچیلر خبر آژانسی بولمیش ایلنانینگ خبریگه کوره، تهرانده گی ساغلیقنی سقلش وزیرلیگی نینگ بناسی نینگ قاشیده اویوشتیریلگن نمایشده سوز یوروتگن تهران ایشچیلر جمعیتی کینگشی باشلیغی حسین حبیبی، "متاسفانه انقلاب نینگ آرتیدن اقتدارنی قولگه آلگن حکومتلر 40 ییلدن بیری ایشچیلرنینگ حق – حقوقینی بیرمه ی تورگن" دیدی.
حبیبی، ساغلیقنی سقلش وزیری حسن هاشمی نینگ ایشچیلرنینگ ساغلیق ساحه سیده گی حقلرینی پایمال قیلگن کیشی لرنینگ باشیده ایکن لیگینی ادعا ایتیب، "ساغلیقنی سقلش وزیری 70 الی 120 قلم دارونی بیمه چوکاتیدن چیقریب تشله گن. بو بیمه سینی تووله گن ایشچیلرنینگ حقلریگه قول اوزه تیشدن باشقه معناگه کیلمه یدی" دیب ایتدی.
شرقی تهران ایشچیلر باشلیغی فتح الله بَیتی هم بیر قطار داری نینگ بیمه دن چیقریلیشی نینگ ایشچیلرگه قره ته خیانت ایکن لیگینی ایتدی.
بیتی، "بیر قطار ساغلیقنی سقلش وزیرلیگی ملازیملری بیلن ایران مجلسی وکیللری، اساسی قانوندن محافظه ایتیش شوراسی نینگ تاییدی بیلن ایشچیلرنینگ حقلرینی قوللریدن آلیب قویبرماقده" دیب افاده ایتدی.
ساغلیقنی سقلش وزیری حسن هاشمی، چوکاتیده طب فاکولته لری بولمیش عالی بیلیم یورتلری باشلیغلری بیلن توناون کون تهرانده اوچره شوو اوتکزگن ایدی. خوددی شو جلسه ده گی اوز صحبتیده، مملکتده گی داری معماسی گه تماس ایتیب، امریکا قوشمه ایالتلری نینگ تهرانگه قره ته چیکلاولری نینگ داری و طبی تجهیزات تامین ایتیش گه توسیق تشکیل ایتگنینی ایتگن ایدی.
حادثه پایتخت تاشکینت ده یوزبیرگن
